पुलिस के 45 में से 37 कामों के लिए शून्य बजट
आर्थिक सर्वेक्षण और योजना आयोग की सिफारिशें दरकिनार
भोपाल| प्रदेश सरकार के बजट में भोपाल, इंदौर, ग्वालियर व जबलपुर जैसे बड़े शहरों में ट्रैफिक प्रबंधन, नए थानों व चौकियों के निर्माण व सायबर रिसर्च सेल जैसे महत्वपूर्ण कामों के लिए एक रुपया भी नहीं दिया गया। जबकि इन योजनाओं के क्रियान्वयन का उल्लेख करते हुए राज्यपाल ने अपने अभिभाषण में पुलिस की पीठ थपथपाई थी। ऐसे में योजनाओं के लिए बजट में राशि का प्रावधान न होना पुलिस अफसरों में आश्चर्य है। लेकिन आर्थिक सर्वेक्षण और राज्य योजना आयोग की सिफारिशों को वित्त विभाग द्वारा दरकिनार किए जाने पर पुलिस मुख्यालय के अफसर चुप हैं।
hin_Deva hin_Deva hin_Deva